  Туспуктэм: Руслан Нуриахметов Анжелика Тихонова корреспондент 2023-тӥ арын Удмуртиын «Сельсовет» улосвыл ӵектосъя мобильной герӟетъя 17 вышкаос пуктозы. Ужъёсты «Цифровая экономика» йӧскалык ӵектос улсын нуозы. Со сярысь элькунысь цифровой азинсконъя министерстволэн пресс-службаез ивортӥз. Выль огъетъёс 11 ёросъёсын интыяськозы но 4,5 сюрслэсь трос адями доры мобильной герӟет но интернет вуттозы. Соосты пуктозы: – Алнаш ёросын – Кузьыли гуртын; – Балезино ёросын – Заречный черкогуртын, Голёгуртын, Юнда черкогуртын; – Вавож ёросын – Кионгуртын; – Глаз ёросын – Сёва каргуртын; – Дэри ёросын – Вожой гуртын; – Каракулино ёросын – Пинязь гуртын; – Кез ёросын – Пужмезь гуртын, Поломское черкогуртын; – Кизнер ёросын – Удмурт Сарамак гуртын, Синяр-Бодья гуртын, Ягулын; – Пичи Пурга ёросын – Пуро гуртын; – Сьӧлта ёросын – Узя черкогуртын; – Сюмси ёросын – Гурт черкогуртын, Сюрег станциын. Тодэ вайытом, 2022-тӥ арын гужем Удмуртиысь гуртъёсын 52 выль вышкаос ужаны кутскизы.  Тегъёс: Удмуртия Интернет гурт Технологиос Мерлык  